Potgooi – Nuus en Weer 28 Augustus 2018 – FM Gospel Active Internet Radio
Weeksdae 9:30 Aangebied deur Yolanda
Twee leerlinge in die Masakhaneni Hoërskool is dood na ‘n mesgeveg by die skool oor ‘n selfoon.
Die oorledenes was onderskeidelik 18 en 20 jaar oud.
Die LUK van onderwys in Natal het gevra dat leerlinge beter dissipline en respek vir mekaar moet toon tydens ‘n besoek by die skool na die voorval.
Onderwyskundiges wys op die gevaarlike toestand van die multikulturele toestand van die land en die feit dat dit is waaraan blanke kinders al hoe meer blootgestel gaan word soos gedwonge integrasie in staatskole plaasvind.
Kandidaat prokureurs van regoor die land sal ‘n nuwe rondte eksamens moet aflê nadat dit bekend geword het dat al vier eksamen vraestelle “uitgelek” het.
Die Regsgenootskap van SA het aangekondig dat ‘n nuwe datum in Oktober vasgestel sal word vir die eksamens.
Dit sal interessant wees om te hoor wie die lekkasie veroorsaak het en by wie die vraestelle uitgekom het.
Regskenners is bekommerd oor die feit dat selfs die regstelsel dag vir dag ook uitrafel.
‘n Substasie van City Power in Eikenhof, suid van Johannesburg, het aan die brand geraak wat kragonderbrekings veroorsaak het in Naturena, Kibler Park, Alved, Rand Water, Eikenhof en Logharin.
Die Johannesburgse tronk is ook sonder krag.
Volgens foto’s sal daar weinig oorbly van die substasie selfs na die brand geblus is, en dit is onseker hoe lank die gebiede sonder elektrisiteit sal moet klaarkom.
Skynbaar is gebrek aan onderhoud die rede vir die brand.
Dele van Sentraal-Transvaal en die Wes-Transvaal sal sonder water wees weens die ontploffing van die sub kragstasie in Eikenhof.
Valke se naam in gedrang
Daar is ‘n jakkals los onder die Valke nadat Mcebisi Jonas in sy verklaring voor die Nugent kommissie gesê het dat ’n senior Valke beampte gepoog het om ‘n klag te wat hy teen die Guptas gelê het, terug te trek.
Die hoof van die Valke, luit.-genl. Godfrey Lebeya, sê dat die eenheid onverpoos werk om hul naam skoon te kry na die slegte nuus.
Die naam van genl.-maj. Zinhle Mnonopi word genoem as ‘n persoon wat ‘n verklaring aan Jonas voorgelê het vir ondertekening – dit was ‘n vals verklaring wat hy geweier het om te onderteken.
Aktiviste kry geen grasie
Die minister van justisie, Michael Masutha, het aangekondig dat geen vrystelling van vervolging aan studente gegee sal word aan studente wat betrokke was by die FeesMustFall chaos proteste nie. Die moontlikheid van presidensiële kwytskelding is egter wel genoem.
Gesien sal word as studente nou opmars en chaos veroorsaak oor die beslissing of Masutha nie dan maar weer gaan toegee nie.
Die land brand maar partye speel politiek
Die Nelson Mandela Baai speaker, Jonathan Lawack, is tydens ‘n mosie van wantroue uit sy pos geskop. Die besluit is met 60 teen 59 geneem nadat ‘n DA lid buite stemming gebly het wat aan die ANC die meerderheidstem gegee het.
Pogings om Athur Trollip (foto) as burgemeester te verwyder is al weke aan die gang met koalisies wat uitmekaar val.
Intussen is die raad se sake in chaos wat dienslewering betref asook klagtes van bedrog teen sittende raadslede. Die lid wat buite stemming gebly het, Victor Manyati, is as ‘n “hond” uitgeskel deur sy mede DA raadslede en summier geskors.
Daarna het daar weer ‘n stemming plaasgevind waartydens Trollip ook verwyder is as burgemeester nadat die DA lede uitgestap het. Daar is egter nou ‘n dispuut of daardie stemming wettig was aangesien daar skynbaar geen kworum meer was nie.
Waarskynlik sal die saak nou weer op belastingbetalerskoste in die hof draai.
Warmbad – Mooi weer & warm
Nelspruit – Bewolk en koud met verspreide reënbuie
Pretoria – Koue dag
Johannesburg – Koue dag
Vereeniging – Mooi weer & warm
Rustenburg – Mooi weer & warm
Bloemfontein – Koud in die oggend en ‘n matige warm namiddag
Kimberley – Sonnige dag
Durban – Gedeeltelik bewolk & warm
Oos London – Mooi weer & warm
Upington – Gedeeltelik bewolk en koud
Kaapstad – Bewolk en koud met verspreide reënbuie plek plek
Port Elizabeth – Bewolk en koud met verspreide reën
Previous PostPotgooi – Nuus en Weer 27 Augustus 2018
Next PostPotgooi – Nuus en Weer 29 Augustus 2018